Vaga dels jardiners/es de Barcelona 
La totalitat de la plantilla de l’Institut Municipal de Parcs i Jardins ha secundat la vaga de 3 hores convocada avui dia 23 de febrer; el motiu de la vaga i la posterior manifestació pels carrers de la ciutat és per fer patent la preocupació dels treballadors/es de Parcs i Jardins per aconseguir un Conveni Col·lectiu que no ens faci perdre més poder adquisitiu, que garanteixi la continuïtat de l'Institut Municipal com a ens públic, que doti a l'Institut -mitjançant oferta pública- del personal suficient per desenvolupar les tasques assignades per l'Ajuntament de Barcelona, la jubilació anticipada amb contracte de relleu, l’aplicació de la Llei de Riscos Laborals, a banda d’altres demandes no per això menys importants. A més, hem volgut demostrar la nostre indignació per la querella presentada per l'Ajuntament de Barcelona contra cinc treballadors i per la sanció de 21 dies als treballadors de la Poda per demanar seguretat a la feina 
La majoria de la plantilla (el 95% dels/es treballadors/es) de l'Institut Municipal de Parcs i Jardins hem participat a l’aturada d’avui, i a la posterior manifestació pels carrers de la ciutat; en el transcurs de la mateixa s’han cridat consignes com “Jardiners en lluita per un conveni just, así, así, ni un paso atrás, este convenio lo vamos a ganar”.
A les 11 hores, uns 600 jardiners/es ens hem manifestat des de la Plaça Sant Jaume pels carrers del centre de la ciutat , tornant després de 2 hores de manifestació de nou a la plaça, on ens em trobat amb els/les veïns/veines de la Barceloneta, que estaven protestant per l’expeculatiu Plà General Metropolita en la regulació de l’edificació tradicional de la Barceloneta 

23 feb 2007